Mis siis ikkagi on täppispidamine? Küllap lugeja juba mõistis, et tegemist on arvutite kasutamise ja mitmesuguste automaatsete mõõtmistega lautades, sigalates, kanalates jm tootmisüksustes. Aga milleks veel need arvutid ja automaatsed  mõõtmised, kui sõnnikueemaldus, loomade söötmine, lüps ja muud vajalikud operatsioonid on juba ammu mehhanismide abil muudetud inimese jaoks niigi lihtsaks nupuvajutuseks? Kas see kõik ei tee tootmist asjatult kalliks ja kas ei piisa juba olemasolevast tasemest?